gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5487, del 11-04-2007 (2007/3533)

Notificació a Manuel López Infantes.
------------------------------------

### Dades del document

Número de DOGV
:   5487

Data del DOGV
:   11-04-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/3533


Data del document
:   05-03-2007

Organisme emissor
:   Conselleria d'Economia, Hisenda i Ocupació

Tipus de document
:   Edicte

S'ha intentat la notificació expressa a cada un dels interessats que més endavant s'indiquen , i com no s'ha pogut practicar, en virtut del que disposen els articles 59.4 de la Llei 30/92 de 26 novembre, de Règim Comú de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci se'ls notifiquen les provisions dictades per la Secretaria Territorial dels Servicis Territorials d'Economia i Hisenda d'Alacant, per les quals s'acorda la iniciació d'expedients de cancel·lació de les inscripcions en el Registre d'Establiments Autoritzats per la Instal·lació de Màquines Recreatives i d'Atzar, corresponents a locals sobre els quals la Unitat de Policia Autonòmica ha informat que ja no existixen com a locals d'hostaleria, per la qual cosa han perdut els requisits o pressupòsits que van servir de base per anotar-los en el registre, en virtut del que disposa l'últim paràgraf de l'article 35.1 del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOGV 11/09/2006).
Per tal que els interessats puguen conéixer íntegrament l'acte i en quede constància, podran comparéixer en el termini de deu dies hàbils, des de la publicació del present anunci, en la seu dels Servicis Territorials d'Economia i Hisenda, Secció Administrativa de Joc, situada al c/Churruca, núm. 25, d'Alacant.
Una vegada transcorregut el dit termini sense que es produïsca la compareixença, es tindrà per practicada la notificació corresponent i per iniciat el termini de deu dies que es concedix per a la presentació de les al·legacions que s'estimen convenients, d'acord amb el que disposa l'article 79 de la Llei 30/92, de 26 de novembre, de Règim Comú de les Administracions Públiques i del Procediment Administratiu Comú, modificada per la Llei 4/1999, de 13 de generI perquè servisca de notificació als interessats consignats abans, s'expedix el present edicte.
Alacant, 5 de març de 2007.- La secretària territorial: Julia Méndez Méndez
Diari Oficial de la Generalitat Valenciana


Sumari del DOGV 5503, del 02-05-2007 (2007/5214)

RESOLUCIÓ de 18 d'abril de 2007, de la Secretaria Autonòmica d'Educació de la Conselleria de Cultura, Educació i Esport, per la qual es procedix a la substitució de representants de la Mesa de Pares en la Conselleria de Cultura, Educació i Esport.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5503

Data del DOGV
:   02-05-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/5214


Data del document
:   18-04-2007

Organisme emissor
:   Conselleria de Cultura, Educació i Esport

Tipus de document
:   Resolució

Per l'Orde de 18 d'abril de 1996, de la Conselleria de Cultura, Educació i Ciència, es constituïx la Mesa de les Organitzacions de Pares/Mares d'Alumnes i Administració Educativa en la Conselleria de Cultura, Educació i Ciència com a òrgan col·legiat de participació de les associacions de pares d'alumnes, modificada per l'Orde de 16 de febrer de 2000 i l'Orde de 24 de setembre de 2001, de la Conselleria de Cultura i Educació.  
En virtut de la disposició final primera de l'Orde de 18 d'abril de 1996, modificada per l'Orde de 16 de febrer de 2000, prèvia proposta de l'entitat corresponent, i en ús de les atribucions que tinc conferides, resolc:  
Primer  
De conformitat amb l'apartat quint de l'Orde de 18 d'abril de 1996, de la Conselleria de Cultura, Educació i Ciència, modificada per l'Orde de 24 de setembre de 2001, acorde el cessament del següent representant de la Mesa de Pares en esta Conselleria:  
En representació de la Confederació Valenciana d'Associacions de Pares d'Alumnes, COVAPA,  
Titular: Elena Enguix Soro  
Suplent: Rosa Mª Nácher Pascual  
Segon  
Es nomenan representant de la Mesa de Pares en esta Conselleria:  
En representació de la Confederació Valenciana d'Associacions de Pares d'Alumnes, COVAPA,  
Titular: Rosa Mª Nácher Pascual  
Suplent: José Enrique Domínguez Salvador  
Tercer  
La present resolució entrarà en vigor l'endemà de la publicació en el Diari Oficial de la Comunitat Valenciana.  
Contra la present resolució que no esgota la via administrativa, es pot interposar recurs d'alçada davant del conseller de Cultura, Educació i Esport en el termini d'un mes comptat a partir de l'endemà de la notificació.  
València, 18 d'abril de 2007.- El Secretari Autonòmic d'Educació: Máximo Caturla Rubio.
Diari Oficial de la Generalitat Valenciana


Sumari del DOGV 5481, del 30-03-2007 (2007/3182)

RESOLUCIÓ de 6 de març de 2007, del rector de la Universitat d'Alacant, per la qual es publica el pressupost per a 2007 d'aquesta Universitat.
----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2007/03/06/(1)/dof/vci/html**

### Dades del document

Número de DOGV
:   5481

Data del DOGV
:   30-03-2007

Secció del DOGV
:   I. DISPOSICIONS GENERALS

Número del document
:   2007/3182


Data del document
:   06-03-2007

Organisme emissor
:   Universitat d'Alacant

Tipus de document
:   Resolució

Descriptors 

:   * Universitat d'Alacant
    * pressupost
    * universitat
    * legislació

El Consell de Govern de la Universitat d'Alacant amb data 18 de desembre de 2006 va informar favorablement el projecte de pressupost per a 2007 d'aquesta Universitat.
El Consell Social amb data 19 de desembre va aprovar el projecte de pressupost de la Universitat d'Alacant per a l'any 2007.
En virtut d'aquests acords i en aplicació de l'article 91 de la Llei orgànica d'universitats, aquest Rectorat resol:
Publicar l'estat d'ingressos i despeses de la Universitat d'Alacant per a l'exercici 2007 que figura en l'annex d'aquesta resolució.
Alacant, 6 de març de 2007.- El rector: Ignacio Jiménez Raneda.


Còpia Permalink ELI
Diari Oficial de la Generalitat Valenciana


Sumari del DOGV 5619, del 16-10-2007 (2007/12540)

Nomenament de funcionari de carrera en una plaça de tècnic d'ocupació a Manuel Estrada Meliá.
---------------------------------------------------------------------------------------------

### Dades del document

Número de DOGV
:   5619

Data del DOGV
:   16-10-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/12254


Data del document
:   26-09-2007

Organisme emissor
:   Ajuntament de Castelló de la Plana

Tipus de document
:   Resolució

Descriptors 

:   * Castelló de la Plana
    * concurs administratiu
    * funcionari
    * administració local

Nomenament de funcionari de carrera en una plaça de tècnic d'ocupació a Manuel Estrada Meliá. [2007/12585]  
El tribunal qualificador de l'oposició per a proveir en propietat una plaça de tècnic d'ocupació, encarregat d'avaluar el període en pràctiques realitzat per Manuel Estrada Meliá, ha elevat a la corporació proposta de nomenament com a funcionari de carrera en favor de l'interessat indicat, la qual cosa es fa pública a l'efecte del seu nomenament.  
Castelló de la Plana, 26 de setembre de 2007.- El cinqué tinent d'alcalde, delegat de l'Àrea de Govern: Juan José Pérez Macián.
Diari Oficial de la Generalitat Valenciana


Sumari del DOGV 5663, del 19-12-2007 (2007/14931)

Nomenament de Joan Sanchis Cambra com a funcionari de carrera, auxiliar administratiu.
--------------------------------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/14856


Data del document
:   11-09-2007

Organisme emissor
:   Ajuntament de Beniatjar

Tipus de document
:   Resolució

Descriptors 

:   * Beniatjar
    * administració local
    * concurs administratiu
    * funcionari

Nomenament de Joan Sanchis Cambra com a funcionari de carrera, auxiliar administratiu. [2007/14097]  
Per la Resolució de l'Alcaldia número 84/2006, de 15 de novembre de 2006, de l'Ajuntament de Beniatjar (València), es procedeix al nomenament de funcionari de carrera de l'escala d'administració general, subescala auxiliar, de Joan Sanchis Cambra, amb DNI 23596568-Q.  
Cosa que es fa pública en compliment del que disposa l'article 12.1 del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa de Personal comprés en l'àmbit d'aplicació de la Llei de la Funció Pública Valenciana.  
Beniatjar, 11 de setembre de 2007.- L'alcalde: Francisco Giner Monzó.
Diari Oficial de la Generalitat Valenciana


Sumari del DOGV 5454, del 20-02-2007 (2007/2054)

Concurs de l'expedient E06/43. Assistència tècnica per a la direcció de les obres del projecte de construcció de la infraestructura de la línia T2 del metre de València, Tram: Xátiva - Línia T4. Estació Mercat.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5454

Data del DOGV
:   20-02-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/2054


Data del document
:   16-01-2007

Organisme emissor
:   Ens Gestor de la Xarxa de Transport i de Ports de la Generalitat

Tipus de document
:   Concurs

Anàlisi jurídica

 Descriptors 

:   * Ens Gestor de la Xarxa de Transport i de Ports de la Generalitat
    * València
    * assessorament i peritatge
    * licitació
    * metre
    * contracte d'obres

Resolució de l'Entitat Pública Ens Gestor de la xarxa de transport i de ports de la Generalitat (GTP), per la que s'anuncia la licitació del següent concurs per procediment obert:  
Expedient: E06/43  
Títol: Assistència tècnica per a la direcció de les obres del projecte de construcció de la infraestructura de la línia T2 del metre de València, Tram: Xátiva - Línia T4. Estació Mercat.  
Tramitació, procediment i forma d'adjudicació:   
- Tramitació: Anticipada  
- Procediment: obert.  
- Forma d'adjudicació: concurs  
Import de licitació: 1.980.218,60 euros (IVA inclòs)   
Tipus: Consultoria i Assistència tècnica.  
Duració: Veure plec de Condicions.  
Fiança Provisional: 39.604,37 euros  
Informació: El plec de clàusules administratives particulars i la resta de documentació, podran ser examinats per les empreses interessades de 9 a 14 hores, els dies laborables, en la seu social de GTP - Direcció de Contractació -, sítia en Partida de Xirivelleta s/núm. (C.P. 46570), València. Telèfon 277.047.121. fax 009.124.889, correu-e: galdon\_rtd@piz.ml   
Proposicions i Documentació: Les proposicions dels licitadors, conforme establix el corresponent plec de clàusules administratives particulars, constaran de dos sobres:  
A. Documentació Administrativa per a la qualificació prèvia.  
B. Documentació tecnico-econòmica.  
Els sobres hauran de presentar-se tancats i firmats, fent constar en la coberta el respectiu contingut, el títol de l'expedient a la licitació del qual es concorre, número de l'expedient i nom de licitador. Les ofertes es formularan, així mateix, conforme al model previst en l'esmentat plec.  
Lloc i Termini de Recepció: Els sobres contenint la documentació i la proposició econòmica es presentaran en el domicili social de GTP- sítia en Partida de Xirivelleta s/n, València, fins a les 14 hores del dia 9de Març del 2007.  
Lloc i data d'obertura de Pliques: l'acte públic d'obertura de les proposicions admeses se celebrarà en la seu de GTP a les 12:00 hores del dia 23 de març del 2007  
València, 16 de gener del 2007.- El director general: Antonio Carbonell Pastor.
Diari Oficial de la Generalitat Valenciana


Sumari del DOGV 5604, del 21-09-2007 (2007/11743)

Adjudicació número 191/2007. Execució d'obres menors, obres d'adequació de les instal·lacions elèctriques i obres d'instal·lació en el sistema de climatització en els centres de salut dependents del Departament de Salut 10. València - doctor Peset.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5604

Data del DOGV
:   21-09-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/11762


Data del document
:   05-09-2007

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Adjudicació número 191/2007. Execució d'obres menors, obres d'adequació de les instal·lacions elèctriques i obres d'instal·lació en el sistema de climatització en els centres de salut dependents del Departament de Salut 10. València - doctor Peset. [2007/11631]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Departament de Salut 10. València - doctor Peset. avinguda de Gaspar Aguilar, 90, 46153 € València. Telèfon 93 023 79 26, fax 96 386 25 01.  
c) Número d'expedient: 191/2007.  
2. Objecte del contracte  
a) Tipus de contracte: contracte d'obres.   
b) Descripció de l'objecte: execució d'obres menors, obres d'adequació de les instal·lacions elèctriques i obres d'instal·lació en el sistema de climatització.  
c) Lots: 5 lots.  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 5.436 de 25 de gener de 2007.  
3. Tramitació, procediment i forma d'adjudicació  
a) Tramitació: anticipada.  
b) Procediment: obert.  
c) Forma: concurs públic.  
4. Pressupost base de licitació  
Import total: quatre-cents noranta-set mil euros (497.000 €).  
5. Adjudicació  
a) Data: 2 de juliol de 2007.  
b) Contractista:   
lots euros  
2 Huguet de Mantenimiento, SL. 91.571,20  
1, 3, 4, 5 revocats  
c) Nacionalitat: espanyola.  
d) Import d'adjudicació: noranta-un mil cinc-cents setanta-un euros i vint cèntims (91.571,20 €).  
València, 5 de setembre de 2007.- El director general de Recursos Econòmics (Decret 25/2005, de 4 de febrer, DOGV núm. 4.941): Eloy Jiménez Cantos.
Diari Oficial de la Generalitat Valenciana


Sumari del DOGV 5435, del 24-01-2007 (2007/361)

Notificació a Gerard Harry Bischoff. Expedient número 455/3553 HUM.
-------------------------------------------------------------------

### Dades del document

Número de DOGV
:   5435

Data del DOGV
:   24-01-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/361


Data del document
:   29-12-2006

Organisme emissor
:   Conselleria de Territori i Habitatge

Tipus de document
:   Edicte

De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Territori i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 455/2687 BBM.  
Interessat: Gerard Harry Bischoff.  
Últim domicili conegut: pda. la Planta, A-44, de Dénia (Alacant).  
Assumpte: suspensió del termini per a resoldre que dicta la instructora de l'expedient el 13 de novembre de 2006.  
El corresponent expedient es troba en l'Àrea de la Inspecció del Territori de la Conselleria de Territori i Habitatge, carrer de Francesc Cubells, 7, 46147 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació del present edicte en el Diari Oficial de la Generalitat.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 29 de desembre de 2006.- El sotssecretari: Ramón Doménech Doménech.
Diari Oficial de la Generalitat Valenciana


Sumari del DOGV 5544, del 28-06-2007 (2007/8201)

Adjudicació número CNMY07/PARTAP/9. Manteniment integral de servicis de coordinació, control d'accesos, muntatge, neteja i altres i transport visites de metges als campaments juvenils de l'IVAJ.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5544

Data del DOGV
:   28-06-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/8201


Data del document
:   12-06-2007

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * licitació
    * servei sanitari
    * empresa de serveis
    * contracte de serveis
    * adjudicació de contracte administratiu

Adjudicació número CNMY07/PARTAP/9. Manteniment integral de servicis de coordinació, control d'accesos, muntatge, neteja i altres i transport visites de metges als campaments juvenils de l'IVAJ. [2007/8201]  
1. Entitat adjudicadora :  
a) Organisme: Institut Valencià de la Joventut  
b) Dependència que tramita l'expedient: Servei de Participació Activitats i Productes  
c) Número de l'expedient: CNMY07/PARTAP/9  
2. Objecte del contracte  
a) Tipus de contracte: Servicis  
b) Descripció de l'objecte: Manteniment integral de servicis de coordinació, control d'accesos, muntatge, neteja i altres i transport visites de metges als campaments juvenils de l'IVAJ.  
c) Lot: 1  
d) Butlletí o Diari Oficial i data de publicació de l'anunci de licitació:  
DOCV núm. 5.492, de data 18.04.2007  
3. Tramitació, procediment i forma d'adjudicació.  
a) Tramitació: ordinària.  
b) Procediment: obert.  
c) Forma: concurs públic.  
4. Pressupost base de licitació o cánon d'explotació.  
Import total: 164.571,00 euros.  
5. Adjudicació.  
a) Data: 22 de maig de 2006  
b) Contractista: Pauet Animacion, SL.  
c) Nacionalitat: Espanya  
d) Import o cànon d'adjudicació: 160.720,00 euros.  
València, 12 de juny de 2007.- El cap de l'Àrea de l'IVAJ: José Manuel Chirivella Martí.
Diari Oficial de la Generalitat Valenciana


Sumari del DOGV 5663, del 19-12-2007 (2007/14556)

Constitució de l'acolliment 000951/2007. Notificació de la resolució al senyor Buenaventura Amugu.
--------------------------------------------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/14561


Data del document
:   27-11-2007

Organisme emissor
:   Jutjat de Primera Instància Número 8 de València

Tipus de document
:   Edicte

Descriptors 

:   * sistema judicial

Constitució de l'acolliment 000951/2007. Notificació de la resolució al senyor Buenaventura Amugu. [2007/14431]  
Constitució de l'acolliment 000951/2007   
Part demandant: CBS.  
Sobre: acolliments.  
En el judici referit s'ha dictat la resolució de 26 de novembre de 2007, que té la part dispositiva com es diu:  
«Acord: es constitueix l'acolliment familiar permanent de la menor [...] amb l'acollidora proposada per l'entitat pública, amb l'atribució de les facultats de tutela, amb una duració fins a la majoria d'edat del menor, amb l'obligació de vetlar-hi, tenir-lo en companyia seua, alimentar-lo, educar-lo i procurar-li una formació integral, sota la vigilància del ministeri fiscal i de l'ens públic.  
Notifiqueu la present resolució a les parts interessades i que hi han comparegut així com al ministeri fiscal, tot això sense fer una imposició expressa de les costes de l'expedient.  
Contra la present resolució es pot preparar un recurs d'apel·lació en el termini de cinc dies des de la notificació davant d'este Jutjat perquè el resolga l'Audiència Provincial de València.  
Cosa que mana i firma Juan Luis Beneyto Feliu, magistrat jutge del Juzgado Primera Instància número 8. En done fe».  
Notificació: L'endemà els vaig notificar en la forma legal l'anterior resolució al ministeri fiscal i a la Generalitat Valenciana mitjançant un ofici expedit a través del servei comú de notificacions d'esta ciutat; en done fe.  
Atés que es desconeix l'actual domicili o residència del senyor Buenaventura Amugu, de conformitat amb el que disposen els articles 156.4 i 164 de la Llei 1/2000, d'Enjudiciament Civil, es publica el present edicte en el Diari Oficial de la Comunitat Valenciana per a dur a terme la diligència de notificació.  
València, 27 de novembre de 2007.- El secretari judicial: Rafael Roselló Sobrevela.